da sv sv da da da da en sv nl da en ca de sl da da nb da da da da da tr da en da da de da da da da en da da sv da en id nb da da da sv sv da da da da nl en da da sv sv da da da tr tr nb da nb da sv nb nb da da sv en sv da de nl sv nl da sv da da en da da da ru en sv de da fr sv da da de da de sv da da da sv da da sv da da de da da nb da fr da da da da da da da da da da sv en
Sådan sparer du på vandet
Hvad skal du foretage dig, når Forsyningen separatkloakerer i dit område
Kloakseparering Aaby Sdr. Gade
Udvikling af modstandsdygtige betonrør til aggressive miljøer II
Kloakering Landlystvej, Hovedgaden og Krobakken
Kun 3 ting i dit toilet
Jammerbugt Forsyning A/S får ny direktør
TOTALAFSPÆRRING I HALVRIMMEN D. 10-13 JUNI
2022 Revideret etapeplan for separatkloakeringen af Fjerritslev
Informationsmøde Fjerritslev 26. april 2022
Revideret etapeplan for separatkloakeringen af Fjerritslev
Jammerbugt Forsyning A/S har revideret etapeplanen for Fjerritslev by. Der er i den forbindelse udsendt flg. pressemeddelelse:
Revideret etapeplan for separatkloakeringen af Fjerritslev
Jammerbugt Forsyning udfører i disse år separatkloakering af Fjerritslev. Arbejdet har været under udførelse siden 2016, og var planlagt afsluttet i 2026. Det er dog besluttet at foretage en revision af etapeplanen.
Ifølge den oprindelige kloakdispositionsplan fra 2016 indeholdt separatkloakeringen af Fjerritslev i alt 11 etaper med planlagt udførelse i perioden 2016 til 2026. Den reviderede etapeplan er forlænget til 12 etaper, og arbejdet forventes afsluttet i 2028.
Frem til i år er de første 6 etaper udført, og etape 7 er igangsat i maj 2022 med forventet afslutning i 2023. Herefter er det således de resterende 4 etaper, der forlænges til 5 etaper. I alt forlænges tidsplanen med to år, således sidste etape planlægges udført i 2028.
Der er flere årsager til revisionen af etapeplanen:
Af hensyn til byens butikker, og efter aftale med repræsentanter fra Handelsstandsforeningen, er udførelsen af etaperne 5-7 forlænget med i alt cirka ét år. Etape 7 forventes således afsluttet senest september 2023, hvor der arbejdes i Østergade fra Søndergade til Algade.
De resterende anlægsarbejder i Fjerritslev var oprindeligt opdelt i 4 etaper (etape 8 til 11), men opdeles nu i stedet i 5 etaper (etape 8 til 12). Dette fordi de resterende etaper har en geografisk stor udbredelse, og det derfor vurderes hensigtsmæssigt at indføre en ekstra etape med det formål at reducere omfanget af gener pga. transport, støj og støv i de enkelte etaper.
Derudover har Forsyningen erfaret støt stigende licitationspriser de seneste år, og budgettet ønskes overholdt for at fastholde en lav takst for forbrugerne.
”Det er Forsyningens vurdering, at den reviderede etapeplan vil være en forbedring i forhold til gennemførelsen af de tilbageværende etaper, og vil medføre en bedre logistik i anlægsfasen samt færre gener for borgerne og byen” oplyser bestyrelsesformand for Jammerbugt Forsyning A/S, Per Halsboe-Larsen.
Jammerbugt Forsyning A/S  |   www.jfas.dk  |  Lundbakvej 5  |  9490 Pandrup  |  Tlf. 72 57 99 20  |   administration@jfas.dk
Design: Kong Gulerod Reklamebureau | Web: Simsoft